《琅琊寺同韩伯仪赋》
明代·麦应中

琅琊山色照滁州，乘兴因君次第游。揽辔飞泉随马足，开尊明第出峰头。

诸天上下慈云合，万壑烟岚古树浮。欲到穷崖问遗迹，断碑芜没不知秋。

作者简介：麦应中，初名来牟，字孺时。东莞人。明神宗万历元年（一五七三）举人。官江西抚州推官，迁广西河池州知州。有《雪洞稿》。清温汝能《粤东诗海》卷三六、民国张其淦《东莞诗录》卷一五有传。